Il-Ministru għall-Wirt Nazzjonali, l-Arti u l-Gvern Lokali José Herrera ltaqa' ma' Lawrence Renes li ġie kkonfermat bħala Ambaxxatur Kulturali għall-Mużika. Lawrence Renes huwa surmast Olandiż Malti ta' fama internazzjonali, li kkonduċa diversi orkestri matul is-snin f'diversi pajjiżi madwar id dinja. Waqt il-laqgħa, il-Ministru Herrera u l-Ambaxxatur Renes iddiskutew metodi u direzzjoni ta' kif għandha ssir komunikazzjoni kulturali ma' diversi pajjiżi li diġà wrew l-interess li jikkollaboraw magħna f'dan il-qasam. Il-Ministru Herrera spjega li l-qasam kulturali huwa wkoll għodda essenzjali u effettiva fil-kamp diplomatiku. Il-Ministru Herrera awgura lill-Ambaxxatur Renes suċċess u ħidma sfiqa f'dan il-qasam. Dan it-tagħrif twassal mill- Ministeru għall-Wirt Nazzjonali, L-Arti u l-Gvern Lokali Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_600e7c05d7011_rand.td-a-rec-img{text-align:left}.td_uid_3_600e7c05d7011_rand.td-a-rec-img img{margin:0 auto 0 0}